Стымулам для ўмацавання сямейных адносін з’яўляюцца дзеці. Яны прымаюць паводзіны бацькі і маці, уважліва прыглядаюцца да іх узаемаадносін. Не варта наракаць на тое, што на выхаванне не хапае часу. Дзецям патрэбны сябры, здольныя зразумець, дапамагчы, падтрымаць, навучыць усяму добраму, што ўмеюць самі, і падрыхтаваць да самастойнага жыцця. Дзеці павінны ведаць, што добрай з’яўляецца тая сям’я, дзе пануюць мір і згода, утульнасць і спакой. Дзе раніцай людзі вітаюцца адно з адным, а вечарам жадаюць добрай ночы. Дзе за паслугу і за клопат дзякуюць, а за няўважлівасць просяць прабачэння. Вельмі хочацца, каб такая сям’я была ў кожнага дзіцяці.